Държавен вестник, бр. 80, 2019 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  80
Г л а в а  с е д м а
НАБЛЮДЕНИЕ И КОНТРОЛ
Чл. 49. Българската народна банка осъ­
ществява наблюдение и контрол за спазване 
изискванията за банкнотите и монетите в 
наличнопаричното обращение, предвидени в 
Закона за Българската народна банка, в тази 
наредба и в издадените указания по нейното 
прилагане.
Чл. 50. (1) Подуправителят на Българската 
народна банка, ръководещ управление „Еми­
сионно“, утвърждава:
1. Стандарт за разпознаване на български 
банкноти;
2. Стандарт за разпознаване на български 
разменни монети;
3. Стандарт за годност на български банк­
ноти;
4. Стандарт за годност на български раз­
менни монети.
(2) Стандартите за разпознаване на българ­
ски банкноти и разменни монети съдържат 
информация за технически характеристики и 
защитни елементи на българските банкноти и 
разменни монети и се публикуват на интернет 
страницата на БНБ.
(3) Стандартите за годност на български 
банкноти и разменни монети съдържат ин­
формация за годните български банкноти и 
разменни монети и изискванията за отделяне 
на негодни български банкноти и разменни 
монети посредством машина, включена в 
списъка по чл. 43, ал. 1, или от обучени слу­
жители на лицата по чл. 32, ал. 1.
(4) Стандартите за годност на български 
банкноти и разменни монети се предоставят 
на банките и доставчиците на услуги при 
поискване.
Чл. 51. Банките, доставчиците на услуги, 
финансовите институции и обменните бюра 
приемат вътрешни правила за изпълнение на 
изискванията на тази наредба.
Чл. 52. (1) Банките и доставчиците на 
услуги предоставят на БНБ информация за:
1. обема на операциите с банкноти и монети;
2. броя и местонахождението на местата 
за извършване на дейности и операции с 
банкноти и монети (клонове, офиси, касови 
центрове и др.);
3. броя, типовете и местонахождението 
или промяната на местонахождението на 
машините за сортиране и машините за са­
мообслужване;
4. вида на използваното средство против 
кражба на банкноти (мастило), като предос­
тавят мостра от същото;
5. вътрешните си правила по чл. 51, както 
и за измененията в тях.
(2) Банките предоставят на БНБ информация 
за сключени от тях споразумения с доставчици 
на услуги, с които са предоставили на доставчи­
ците на услуги всички или част от дейностите 
и операциите с банкноти и монети, в срок до 
5 работни дни след сключване, изменение или 
прекратяване на такова споразумение.
(3) Информацията по ал. 1 и 2 се изпраща 
до подуправителя на БНБ, ръководещ упра­
вление „Емисионно“, на адрес: Българска 
народна банка, пл. Княз Александър I № 1, 
1000 София.
(4) Подуправителят на БНБ, ръководещ 
управление „Емисионно“, може да изисква 
предоставянето и на друга информация извън 
посочената в ал. 1 и 2.
Чл. 53. (1) За осъществяване на контрол 
за спазване изискванията на настоящата на­
редба БНБ има право да извършва проверки 
на място в банките, доставчиците на услуги, 
финансовите институции и обменните бюра.
(2) Лицата по ал. 1 оказват съдействие на 
проверяващите служители на БНБ за осъщест­
вяване на контролните им функции.
Чл. 54. (1) При осъществяване на провер­
ките на място проверяващите служители на 
БНБ имат право:
1. на свободен достъп в служебните по­
мещения, в които се извършват дейности и 
операции с банкноти и монети;
2. да изискват документи и да събират 
сведения;
3. да извършват контролни тестове на 
машините за сортиране и машините за са­
мообслужване за спазване на стандартите за 
разпознаване и годност;
4. да изискват предоставянето на вътреш­
ните правила и процедури на проверяваните 
лица, регламентиращи извършването на 
дейности и операции с банкноти и монети;
5. да изискват предоставянето на информа­
ция за закупени/наети машини за сортиране/
самообслужване, както и за извършването на 
техническо сервизно обслужване на машините 
и актуализиране на софтуера им;
6. да проверяват за наличието на необхо­
димата квалификация и опит на служителите, 
извършващи дейности и операции с банкноти 
и монети;
7. да изискват от банките, доставчиците на 
услуги, финансовите институции и обменните 
бюра избрани от тях банкноти и монети за 
извършване на проверка за качество, които 
подлежат на връщане след приключване на 
проверките. 
(2) Всяка проверка, извършена от служители 
на БНБ по реда на тази глава, приключва с 
изготвяне на доклад, който съдържа конста­
тации по дейността и препоръки за предпри­
емане на мерки за недопускане на нарушения 
на Закона за БНБ, настоящата наредба или 
указанията по нейното прилагане.
(3) Констатирани в хода на проверките по 
тази глава нарушения на Закона за БНБ или 
настоящата наредба се санкционират по реда 
на глава десета от Закона за БНБ.